PRIPOMIENKY DVORA AUDÍTOROV

ÚVOD

1. V tejto výročnej správe sú uvedené naše výsledky týkajúce sa 8., 9., 10. a 11. Európskeho rozvojového fondu (ERF). V rámčeku 1 sa nachádza prehľad činností a výdavkov v tejto oblasti v roku 2017.

Rámček 1 – Európske rozvojové fondy – finančný prehľad za rok 2017 Tabuľka 1 – Európske rozvojové fondy – hlavné informácie za rok 2017 (mil. EUR) Celkové platby 4 256 - zálohy a príspevky ERF do trustových fondov EÚ -2 648 + zúčtovanie záloh a trustových fondov EÚ 1 876 Kontrolovaný súbor spolu 3 484 Zdroj: Európsky dvor audítorov na základe konsolidovanej účtovnej závierky 8., 9., 10. a 11. ERF a výročnej správy GR DEVCO o činnosti za rok 2017.

PRIPOMIENKY DVORA AUDÍTOROV

Stručný opis Európskych rozvojových fondov

2. ERF sú od roku 1959 hlavným nástrojom poskytovania pomoci Európskej únie (EÚ) na rozvojovú spoluprácu africkým, karibským a tichomorským (AKT) štátom a zámorským krajinám a územiam (ZKÚ). Dohoda o partnerstve, podpísaná v Cotonou 23. júna 2000 na obdobie 20 rokov („dohoda z Cotonou“), je súčasným rámcom pre vzťahy EÚ so štátmi AKT a ZKÚ. Hlavným cieľom dohody je zmiernenie a napokon odstránenie chudoby.

3. ERF majú špecifický charakter: a) financujú ich členské štáty podľa kvót alebo „kľúčov určujúcich výšku príspevku“ stanovených v internej dohode medzi vládami členských štátov zasadajúcich v Rade Európskej únie; b) spravuje ich Komisia, mimo rámca všeobecného rozpočtu EÚ, a Európska investičná banka (EIB); c) z dôvodu medzivládnej povahy ERF má Európsky parlament (EP) obmedzenejší vplyv na ich fungovanie ako pri nástrojoch rozvojovej spolupráce financovaných zo všeobecného rozpočtu EÚ, a to konkrétne v tom, že nezasahuje do stanovovania a prideľovania zdrojov ERF. Európsky parlament je však stále orgánom udeľujúcim absolutórium, s výnimkou investičného nástroja, ktorý riadi EIB, a preto nespadá do rozsahu nášho auditu (1) (2); d) na ERF sa nevzťahuje zásada ročnej platnosti rozpočtu: dohody o ERF sa zvyčajne uzatvárajú na záväzné obdobie piatich až siedmich rokov a platby možno uhrádzať v priebehu omnoho dlhšieho obdobia.

4. ERF spravuje takmer výhradne Generálne riaditeľstvo Komisie pre medzinárodnú spoluprácu a rozvoj (GR DEVCO) (3).

5. Výdavky, ktorými sa zaoberá táto správa, sú vynakladané prostredníctvom rôznych metód (4) používaných v 79 krajinách.

KAPITOLA I – FINANČNÉ PLNENIE 8., 9., 10. A 11. ERF

6. Výška rozpočtových prostriedkov v 8. ERF (1995 – 2000) bola 12 840 mil. EUR, v 9. ERF (2000 – 2007) 13 800 mil. EUR a v 10. ERF (2008 – 2013) 22 682 mil. EUR.

7. Interná dohoda, na základe ktorej sa zriaďuje 11. ERF (5) (2015 – 2020), nadobudla účinnosť 1. marca 2015 (6). Celková výška prostriedkov v 11. ERF je 30 506 mil. EUR (7), z ktorých suma vo výške 29 089 mil. EUR je pridelená štátom AKT a suma vo výške 364,5 mil. EUR ZKÚ.

8. V rámčeku 2 sú uvedené údaje o využívaní ERF v roku 2017 aj kumulatívne.

Rámček 2 – Využívanie zdrojov ERF k 31. decembru 2017 (mil. EUR) Stav na konci roku 2016 Plnenie rozpočtu v rozpočtovom roku 2017 (čisté sumy) (47) Stav na konci roku 2017 Spolu Miera plnenia (43) 8. ERF (44) 9. ERF (44) 10. ERF 11. ERF (44) Spolu 8. ERF 9. ERF 10. ERF 11. ERF Spolu Miera plnenia (43) A – ZDROJE ( 42 ) 76 896 -7 -37 -119 191 28 10 385 15 430 21 488 29 621 76 924 B – VYUŽITIE 1. Rámcové záväzky ( 45 ) 60 097 78,2 % -9 -38 -5 5 807 5 755 10 382 15 391 21 052 19 027 65 852 85,6 % 2. Individuálne záväzky ( 46 ) 53 032 69,0 % -3 -20 550 5 684 6 211 10 376 15 289 20 125 13 453 59 243 77,0 % 3. Platby 45 339 59,0 % -1 111 1 277 2 770 4 157 10 375 15 164 17 753 6 206 49 498 64,3 % C – Neuhradené platby (B1-B3) 14 758 19,2 % 7 227 3 299 12 821 16 354 21,3 % D – Disponibilný zostatok (A-B1) 16 799 21,8 % 3 39 436 10 594 11 072 14,4 % Zdroj: Európsky dvor audítorov na základe konsolidovanej účtovnej závierky 8., 9., 10. a 11. ERF za rok 2017. Predložené údaje nezahŕňajú časť ERF, ktorú spravuje EIB.

PRIPOMIENKY DVORA AUDÍTOROV ODPOVEDE KOMISIE

9. V roku 2017 GR DEVCO ďalej usilovalo o zníženie starého predbežného financovania a nevyčerpaných záväzkov s cieľom 25 % (8) (pozri rámček 3 ).

Rámček 3 – Kľúčové ukazovatele výkonnosti týkajúce sa starého predbežného financovania, starých nevyčerpaných záväzkov a starých zmlúv s uplynutou platnosťou GR DEVCO svoj cieľ prekonalo a znížilo staré predbežné financovanie o 37,60 % za celú oblasť svojej pôsobnosti (32,58 % za ERF) a staré nevyčerpané záväzky o 38,49 % (37,63 % za ERF). Napriek tomu, že v prípade ERF nebol dosiahnutý stanovený cieľ udržať podiel zmlúv s uplynutou platnosťou (9) pod úrovňou 15 % všetkých otvorených zmlúv (18,75 %), celkový cieľ bol splnený (14,95 %). Hlavným dôvodom nižšieho podielu zmlúv ERF je skutočnosť, že uzatváranie starých zmlúv s ukončenou platnosťou v rámci ERF je technicky zložitejšie, pokiaľ existujú nevyplatené príkazy na vymáhanie. V septembri 2017 zaviedlo GR DEVCO nový postup, ako tento problém riešiť. Nový postup budeme ďalej sledovať pri našom výročnom audite za rok 2018.

10. Na rozdiel od starnutia predbežného financovania Komisia nemá kľúčový ukazovateľ výkonnosti na monitorovanie starnutia zálohových príspevkov vyplácaných do trustových fondov EÚ (trustového fondu Bêkou a Núdzového trustového fondu EÚ pre Afriku). 10. Podľa pravidiel účtovania sa príspevky ERF do trustových fondov EÚ vykazujú v ročnej účtovnej závierke ERF. Každoročne sa monitorujú a kontrolujú. Okrem toho sa absorpčné obdobie RAL ( 10 ) trustových fondov EÚ, ktoré má priamy vplyv na starnutie týchto príspevkov, monitoruje v reálnom čase prostredníctvom kľúčového ukazovateľa výkonnosti 4 [Absorpčná kapacita nesplatených záväzkov (RAL)]. Komisia sa preto domnieva, že starnutie príspevkov ERF do trustových fondov EÚ sa monitoruje správne a že vytvorenie dodatočného kľúčového ukazovateľa výkonnosti nie je potrebné.

KAPITOLA II – VYHLÁSENIE DVORA AUDÍTOROV O VIEROHODNOSTI TÝKAJÚCE SA ERF

Vyhlásenie Dvora audítorov o vierohodnosti týkajúce sa 8., 9., 10. a 11. ERF pre Európsky parlament a Radu – správa nezávislého audítora

Stanovisko

I. Kontrolovali sme: a) ročnú účtovnú závierku 8., 9., 10. a 11. ERF za rozpočtový rok končiaci sa 31. decembra 2017, ktorá pozostáva zo súvahy, z výkazu o finančných výsledkoch, tabuľky toku hotovosti, výkazu zmien čistých aktív a zo správy o finančnom hospodárení a ktorá bola schválená Komisiou dňa 27. júna 2018; b) zákonnosť a riadnosť operácií súvisiacich s účtovnou závierkou, ktorých finančné hospodárenie patrí do právomoci Komisie (11), v súlade s ustanoveniami článku 287 Zmluvy o fungovaní Európskej únie (ZFEÚ) a článku 49 nariadenia o rozpočtových pravidlách, ktoré sa vzťahujú na 11. ERF, ktorý sa uplatňuje aj na predchádzajúce ERF.

Spoľahlivosť účtovnej závierky

Stanovisko k spoľahlivosti účtovnej závierky

II. Zastávame názor, že ročná účtovná závierka 8., 9., 10. a 11. ERF za rok končiaci sa 31. decembra 2017 vyjadruje verne zo všetkých významných hľadísk finančnú situáciu ERF k 31. decembru 2017, ako aj výsledky operácií, toky hotovosti a zmeny čistých aktív za príslušný rozpočtový rok v súlade s nariadením o rozpočtových pravidlách, ktoré sa vzťahujú na ERF, účtovnými pravidlami vychádzajúcimi z medzinárodne prijatých účtovných štandardov pre verejný sektor.

Zákonnosť a riadnosť príslušných operácií

Príjmy

Stanovisko k zákonnosti a riadnosti príslušných príjmov

III. Zastávame názor, že príjmy súvisiace s účtovnou závierkou za rok končiaci sa 31. decembra 2017 sú zo všetkých významných hľadísk zákonné a riadne.

Platby

Záporný výrok k zákonnosti a riadnosti platieb súvisiacich s účtovnou závierkou

IV. Zastávame názor, že vzhľadom na dôležitosť skutočností opísaných v bode týkajúcom sa základu pre vyjadrenie záporného výroku k zákonnosti a riadnosti platieb súvisiacich s účtovnou závierkou sú platby súvisiace s účtovnou závierkou za rok končiaci sa 31. decembra 2017 významne ovplyvnené chybami.

Základ pre vyjadrenie výroku

V. Audit sme vykonali v súlade s medzinárodnými audítorskými štandardmi (ISA) a etickým kódexom IFAC a medzinárodnými štandardmi najvyšších kontrolných inštitúcií INTOSAI (ISSAI). Naše povinnosti v rámci týchto štandardov sú ďalej opísané v časti našej správy nazvanej Zodpovednosť audítora. Sme nezávislí v súlade s etickým kódexom účtovných odborníkov, ktorý vydala Medzinárodná rada pre etické štandardy pre účtovníkov (IESBA) a svoje ďalšie etické povinnosti sme si splnili v rámci týchto štandardov a požiadaviek a v súlade s kódexom IESBA. Sme presvedčení, že sme získali dostatočné a primerané audítorské dôkazy na vyjadrenie stanoviska.

Základ pre vyjadrenie záporného výroku k zákonnosti a riadnosti platieb súvisiacich s účtovnou závierkou

VI. Výdavky zaznamenané v roku 2017 v rámci 8., 9., 10. a 11. ERF sú významne ovplyvnené chybami. Náš odhad chybovosti výdavkov súvisiacich s účtovnou závierkou predstavuje 4,5 %.

Hlavné záležitosti týkajúce sa auditu

VII. Hlavnými záležitosťami týkajúcimi sa auditu sú tie, ktoré sme podľa nášho odborného úsudku považovali za najvýznamnejšie v rámci nášho auditu finančných výkazov za príslušné obdobie. Týmto záležitostiam sme sa venovali v kontexte nášho auditu finančných výkazov ako celku, ako aj pri formulovaní nášho stanoviska k nim, no k týmto záležitostiam nevyjadrujeme osobitné stanovisko.

Časovo rozlíšené náklady

VIII. Posudzovali sme časovo rozlíšené náklady uvedené v účtovnej závierke (pozri poznámku 2.8), ktoré sú vo veľkej miere predmetom odhadu. Na konci roka 2017 Komisia odhadovala, že oprávnené výdavky, ktoré vznikli, ale príjemcovia ich ešte nevykázali, predstavovali 4 653 mil. EUR (na konci roka 2016: 3 903 mil. EUR).

IX. Preskúmali sme výpočet týchto odhadov výdavkov budúcich období a preverili vzorku 36 jednotlivých zmlúv s cieľom posúdiť riziko nesprávnosti súm časového rozlíšenia. Na základe vykonanej práce sme dospeli k záveru, že časovo rozlíšené náklady v konečnej účtovnej závierke boli primerané.

Možný dosah vystúpenia Spojeného kráľovstva z Európskej únie na účtovnú závierku ERF za rok 2017

X. Spojené kráľovstvo oficiálne oznámilo Európskej rade dňa 29. marca 2017 svoje rozhodnutie vystúpiť z Európskej únie (EÚ). Dňa 19. marca 2018 zverejnila Komisia návrh dohody o vystúpení, ktorý v hlavných rysoch opisoval pokrok dosiahnutý pri rokovaniach so Spojeným kráľovstvom. V návrhu dohody o vystúpení sa uvádza, že Spojené kráľovstvo zostane zmluvnou stranou ERF až do uzavretia 11. ERF a všetkých predchádzajúcich neuzavretých ERF a prevezme rovnaké záväzky ako členské štáty podľa vnútornej dohody, ktorou bol 11. ERF zriadený, ako aj záväzky plynúce z predchádzajúcich ERF až do ich uzavretia.

XI. V návrhu dohody o vystúpení sa tiež uvádza, že ak sumy z projektov 10. ERF alebo predchádzajúcich ERF neboli viazané alebo bola zrušená ich viazanosť k dátumu, kedy táto dohoda nadobudne účinnosť, podiel Spojeného kráľovstva na týchto sumách nebude znovu použitý. To isté platí o podiele Spojeného kráľovstva na finančných prostriedkoch 11. ERF, ktoré nebudú viazané alebo ktorých viazanosť bola zrušená po 31. decembri 2020. Rokovania o vystúpení Spojeného kráľovstva z Európske únie stále prebiehajú, takže zatiaľ nebolo potvrdené konečné znenie dohody.

XII. Na základe týchto informácií sme dospeli k záveru, že účtovná závierka k 31. decembru 2017 správne odráža danú situáciu s výhradou výsledku procesu vystúpenia.

Zodpovednosť vedenia

XIII. V súlade s článkami 310 až 325 ZFEÚ a s nariadením o rozpočtových pravidlách pre 11. ERF vedenie zodpovedá za vyhotovenie a predloženie ročnej účtovnej závierky ERF na základe medzinárodne prijatých účtovných štandardov pre verejný sektor a za zákonnosť a riadnosť príslušných operácií. Táto zodpovednosť zahŕňa návrh, vykonávanie a udržiavanie vnútorných kontrol relevantných pre zostavenie a predloženie finančných výkazov, v ktorých sa nenachádzajú významné nesprávnosti v dôsledku podvodu alebo chyby. Komisia nesie konečnú zodpovednosť za zákonnosť a riadnosť príslušných operácií účtovnej závierky ERF.

XIV. Pri vyhotovovaní účtovnej závierky ERF je Komisia zodpovedná za posúdenie schopnosti ERF zabezpečiť nepretržitosť činnosti, za zverejnenie všetkých relevantných záležitostí a za používanie účtovníctva založeného na predpoklade nepretržitosti činnosti, ak nezamýšľa účtovnú jednotku zlikvidovať alebo ukončiť jej činnosť, alebo nemá inú reálnu možnosť, ako to uskutočniť.

XV. Komisia zodpovedá za dohľad nad postupom finančného výkazníctva ERF.

Zodpovednosť audítora za audit účtovnej závierky ERF a príslušných operácií

XVI. Naším cieľom je získať primerané uistenie o tom, či sa v účtovnej závierke ERF nenachádzajú významné nesprávnosti a či sú príslušné operácie zákonné a riadne, a na základe nášho auditu poskytnúť Európskemu parlamentu a Rade vyhlásenie o vierohodnosti týkajúce sa spoľahlivosti účtovnej závierky a zákonnosti a riadnosti príslušných operácií. Primerané uistenie predstavuje vysoký stupeň uistenia, nie je však zárukou, že sa pri audite odhalia všetky prípadné významné nesprávnosti či porušenie pravidiel. Môžu vzniknúť v dôsledku podvodu alebo chyby a považujú sa za významné, ak možno odôvodnene očakávať, že by jednotlivo alebo súhrnne ovplyvnili ekonomické rozhodnutia používateľov prijaté na základe tejto účtovnej závierky ERF.

XVII. Ako súčasť auditu v súlade s ISA a ISSAI počas celého auditu uplatňujeme odborný úsudok a zachovávame profesionálny skepticizmus. Taktiež: — Určujeme a posudzujeme riziká významných nesprávností v účtovnej závierke ERF, ako i riziko významného nesúladu príslušných operácií s požiadavkami právneho rámca ERF, či už z dôvodu podvodu alebo chyby. Navrhujeme a vykonávame audítorské postupy, ktoré na tieto riziká reagujú, a získavame audítorské dôkazy, ktoré predstavujú dostatočný a primeraný základ na vyjadrenie stanoviska. Prípady významných nesprávností alebo porušenie pravidiel vyplývajúce z podvodu sa ťažšie zisťujú ako prípady spojené s výskytom chýb, pretože podvod môže zahŕňať kolúziu, falšovanie, úmyselné opomenutie, skresľovanie skutočností alebo obchádzanie vnútornej kontroly. V dôsledku toho je väčšie riziko, že sa takéto prípady neodhalia. — rozumieme vnútornej kontrole, ktorá je relevantná pre audit, s cieľom navrhnúť primerané audítorské postupy, nie však s cieľom vyjadriť stanovisko k účinnosti vnútornej kontroly, — hodnotíme primeranosť účtových postupov uplatnených vedením a primeranosť účtovných odhadov vedenia a súvisiacich zverejnených informácií, — vyslovujeme záver o tom, či vedenie vhodne uplatnilo účtovníctvo založené na predpoklade nepretržitosti činnosti a na základe získaných audítorských dôkazov o tom, či existuje významná neistota týkajúca sa udalostí alebo podmienok, ktoré môžu vyvolať závažnú pochybnosť o schopnosti ERF naďalej nepretržite pokračovať v činnosti. Ak dospejeme k záveru, že takáto významná neistota existuje, sme povinní v našej správe upozorniť na súvisiace informácie zverejnené v konsolidovanej účtovnej závierke alebo ak tieto informácie nie sú dostatočné, stanovisko pozmeniť. Naše závery sa zakladajú na audítorských dôkazoch získaných do dátumu našej správy. Budúce udalosti či podmienky však môžu viesť k tomu, že subjekt už nebude ďalej nepretržite pokračovať v činnosti, — hodnotíme celkovú prezentáciu, štruktúru a obsah ročnej účtovnej závierky, vrátane všetkých zverejnených informácií, a posudzujeme, či ročná účtovná závierka verne odráža príslušné operácie a udalosti.

XVIII. S vedením komunikujeme okrem iného o plánovanom rozsahu a načasovaní auditu a o významných kontrolných zisteniach vrátane zistení o prípadných závažných nedostatkoch vo vnútornej kontrole.

XIX. V súvislosti s príjmami preverujeme všetky príspevky členských štátov a vzorku ďalších druhov príjmových operácií.

XX. V súvislosti s výdavkami preverujeme platobné operácie v okamihu, keď výdavky vznikli, boli zaznamenané a prijaté. Toto preskúmanie sa vzťahuje na všetky kategórie platieb (vrátane platieb za nákup majetku) okrem záloh v okamihu, keď sa uhrádzajú. Zálohové platby sa skúmajú, keď prijímateľ prostriedkov poskytol dôkazy o ich riadnom využití a príslušná inštitúcia alebo orgán tieto dôkazy schválila zúčtovaním zálohovej platby, a to v tom istom roku alebo neskôr.

XXI. Zo záležitostí prediskutovaných s Komisiou určíme tie, ktoré boli pre audit účtovnej závierky ERF za bežné obdobie najvýznamnejšie, a predstavujú teda hlavné záležitosti týkajúce sa auditu. Tieto skutočnosti opisujeme v správe, ak zákon alebo právny predpis nezakazuje tieto skutočnosti zverejniť alebo keď v mimoriadne ojedinelých prípadoch určíme, že daná skutočnosť by nemala byť zverejnená v našej správe, pretože možno reálne predpokladať, že negatívne dôsledky tohto kroku prevážia nad výhodami zverejnenia pre verejný záujem.

12. júla 2018

Klaus-Heiner LEHNE

predseda

Európsky dvor audítorov

12, rue Alcide De Gasperi, Luxembourg, LUXEMBOURG

PRIPOMIENKY DVORA AUDÍTOROV

Informácie na podporu vyhlásenia o vierohodnosti

Rozsah auditu a audítorský prístup

11. V prílohe 1.1 k výročnej správe Dvora audítorov o plnení rozpočtu za rok 2017 sa stanovuje náš audítorský prístup a metódy. V súvislosti s tohtoročným auditom ERF je potrebné upozorniť na nasledujúce konkrétne skutočnosti.

12. Naše pripomienky k spoľahlivosti účtovnej závierky ERF sú založené na finančných výkazoch (12) 8., 9., 10. a 11. ERF schválených Komisiou v súlade s nariadením o rozpočtových pravidlách pre ERF (13), ktoré sme prijali spolu s vyhlásením účtovníka dňa 21. júna 2018. Testovali sme sumy a zverejnené údaje a hodnotili sme uplatnené účtovné zásady, ako aj podstatné odhady, ktoré uskutočnila Komisia, a celkovú prezentáciu účtovnej závierky.

13. Na audit riadnosti operácií sme prijali tieto kroky.

a) Preskúmali sme všetky príspevky členských štátov a vzorku ďalších druhov príjmových operácií.

b) Preskúmali sme vzorku 128 operácií, ktorá má byť reprezentatívnou vzorkou celého radu platieb v rámci ERF a tvorí ju 100 platieb schválených 23 delegáciami EÚ (14) a 28 platieb schválených ústredím Komisie (15). Vzhľadom na to, že na časť nášho kontrolovaného súboru sa vzťahovala štúdia o zvyškovej chybovosti (RER) GR DEVCO za rok 2017, do našej vzorky sme zahrnuli ďalších 14 operácií, na ktoré sme po úprave uplatnili výsledky tejto štúdie (16). Celkový rozsah vzorky bol 142, čo je v súlade s modelom miery istoty Dvora audítorov.

c) Keď boli v operáciách zistené chyby, analyzovali sme príslušné systémy, aby sme identifikovali nedostatky.

d) Posúdili sme systémy používané v GR DEVCO a delegáciách EÚ, a to najmä: i) predbežné kontroly vykonané zamestnancami Komisie, externými audítormi alebo orgánmi dohľadu pred uhradením platieb a ii) monitorovanie a dohľad, a konkrétne kontrolu prijatia opatrení v nadväznosti na vonkajšie audity a štúdiu o zvyškovej chybovosti uvedenú vyššie.

e) Posúdili sme výročnú správu o činnosti (VSČ) GR DEVCO.

f) Kontrolovali sme prijatie opatrení na základe našich predchádzajúcich odporúčaní.

14. Ako je uvedené v bode 4, GR DEVCO realizuje väčšinu nástrojov vonkajšej pomoci financovaných zo všeobecného rozpočtu a z ERF. Naše pripomienky týkajúce sa systémov, spoľahlivosti VSČ a vyhlásenia generálneho riaditeľa za rok 2017 sa vzťahujú na celú oblasť zodpovednosti GR DEVCO.

Spoľahlivosť účtovnej závierky

15. Za predchádzajúce dva roky sme informovali o spätnom získaní súm nevyužitého predbežného financovania, ktoré bolo nesprávne zaznamenané ako prevádzkové príjmy. Účtovnými testami GR DEVCO a naším preskúmaním vzorky príkazov na vymáhanie (17) sa zistili podobné prípady aj v roku 2017. Hoci sa v konečnej účtovnej závierke ERF vykonali opravy vo výške 5,1 mil. EUR (18), je pravdepodobné, že sa podobné chyby vyskytli aj v netestovanom súbore.

Riadnosť operácií

Príjmy

16. Príjmové operácie neboli ovplyvnené významnou chybovosťou.

Platby

17. Prehľad výsledkov testovania operácií je uvedený v prílohe 1 . Zo 128 platobných operácií, ktoré sme preskúmali, bolo 37 (29 %) ovplyvnených chybami. Na základe 30 chýb, ktoré sme vyčíslili, odhadujeme chybovosť na 4,5 % (19). Tento údaj zohľadňuje upravené výsledky štúdie o zvyškovej chybovosti za rok 2017. V rámčeku 4 je uvedený prehľad nami odhadovanej chybovosti za rok 2017 podľa typu chyby. Príklady týchto rizík sú uvedené v rámčeku 5.

Rámček 4 – Prehľad odhadovanej chybovosti podľa typu chyby Zdroj: Európsky dvor audítorov.

PRIPOMIENKY DVORA AUDÍTOROV

18. Zo 118 platobných operácií (20) týkajúcich sa projektov, ktoré sme preskúmali, obsahovalo 37 (31 %) chyby (30 vyčísliteľných chýb a 8 nevyčísliteľných chýb). Z 30 platobných operácií obsahujúcich vyčísliteľné chyby 10 (33 %) tvorili konečné operácie schválené po vykonaní všetkých kontrol ex ante.

19. Rovnako ako v predchádzajúcich rokoch Komisia a jej partneri pre implementáciu urobili viac chýb v operáciách týkajúcich sa programových odhadov, grantov a dohôd o príspevku uzatvorených s medzinárodnými organizáciami a dohôd o delegovaní uzatvorených s agentúrami členských štátov EÚ pre spoluprácu, ako urobila pri iných formách podpory (21). Zo 75 kontrolovaných operácií tohto typu bolo 27 (36 %) ovplyvnených vyčísliteľnými chybami, čo predstavovalo 70 % odhadovanej chybovosti.

Rámček 5 – Príklady vyčísliteľných a nevyčísliteľných chýb v operáciách týkajúcich sa projektov

a) Nevzniknuté výdavky (vyčísliteľná chyba) V projekte riadenia prírodných zdrojov v Sudáne Komisia omylom schválila o 2 mil. EUR viac, než koľko realizačný partner, ktorým bola medzinárodná organizácia, vykázal ako výdavky. Pri preskúmaní jednotlivých výdavkových položiek sme zistili, že tri boli ovplyvnené chybami, pretože vykázaná suma v skutočnosti nevznikla v plnom rozsahu. Chyby v zúčtovaní a zistené neoprávnené náklady viedli k 51,57 % chybovosti z celkových testovaných nákladov.

b) Chýbajúce hlavné podporné dokumenty (vyčísliteľná chyba) V prípade projektu týkajúceho sa biologickej rozmanitosti v Angole, ktorý realizovala medzinárodná organizácia, sme testovali položky súvisiace so stavebnými zákazkami. Podporné dokumenty nepostačovali na overenie výdavkov, ani neposkytovali audit trail k fakturovaným sumám a vykonaným prácam. Pri kontrolách na mieste sme zistili výrazné nezrovnalosti medzi podmienkami zmluvy a dokončenými prácami, pokiaľ ide o rozsah, návrh a použité materiály. Neoprávnené náklady viedli k 28,83 % chybovosti celkových testovaných nákladov.

c) Chyba vo verejnom obstarávaní – Chýbajúca dokumentácia k postupu verejného obstarávania (vyčísliteľná chyba) Keď sme testovali výdavky na projekt, ktorý realizovala organizácia podporujúca rozvoj súkromného sektoru v krajinách AKT, pre chýbajúcu dokumentáciu sme neboli schopní overiť oprávnenosť jednej položky verejnej zákazky. Vyžiadali sme si dokumenty, ako žiadosť o cenovú ponuku, zadávacie podmienky, predložené ponuky, hodnotiace správy alebo oznámenie o zadaní zákazky, ale žiadne sme nedostali. Neoprávnené náklady viedli k 10,00 % chybovosti celkových testovaných nákladov.

d) Neoprávnené výdavky (vyčísliteľná chyba) Vo výdavkoch trustového fondu spravovaných medzinárodným orgánom sme zistili dve položky neoprávnených nákladov. Jedna položka pozostávala z nepriamych nákladov vykázaných ako priame náklady a jedna položka nebola priamo prepojená s činnosťami opatrenia a nebola ani potrebná na ich dokončenie. Neoprávnené náklady viedli k 20,00 % chybovosti celkových testovaných nákladov.

e) Neoprávnené výdavky (vyčísliteľná chyba a nevyčísliteľná chyba) V prípade projektu podpory rozvoja miestnych podnikov v Tanzánii, koordinovaných súkromným subjektom, určili sme tri položky ovplyvnené chybou. Jedna položka zahŕňala DPH, ktorá nie je oprávnená v rámci zmluvných podmienok a nebola úplne podporená dokumentmi ako faktúra alebo zmluva. Neoprávnené náklady viedli k 1,84 % chybovosti celkových testovaných nákladov. Iná položka, vykázaná ako mzdy, nevychádzala zo skutočných hrubých miezd, ale z odhadu. Náklady možno považovať za oprávnené len vtedy, ak vznikli a možno ich identifikovať a overiť. Pri tretej položke nebolo možné overiť, že suma zodpovedá nákladom na mzdy vyplatené v plnej výške a že príjemca si neponechal zisk. Tieto obmedzenia viedli k nevyčísliteľnej chyba v prípade obidvoch položiek.

20. V ôsmich prípadoch vyčísliteľnej chyby a troch] prípadoch nevyčísliteľnej chyby mala Komisia dostatok informácií, aby predišla chybám alebo ich odhalila a napravila pred schválením výdavkov. Ak by Komisia všetky tieto informácie, ktoré mala k dispozícii, riadne využila, odhadovaná chybovosť by bola o 1,8 percentuálneho bodu nižšia. V ďalších dvoch operáciách sme našli chyby, ktoré mali odhaliť externí audítori a dozorní úradníci. Tieto chyby sa na odhadovanej chybovosti podieľali vo výške 0,1 percentuálneho bodu (22).

21. Okrem toho spolu 15 operácií ovplyvnených vyčísliteľnými chybami (23) bolo predmetom auditu alebo overovania výdavkov. Na základe informácií, ktoré sme získali z audítorských správ alebo správ z overovania o skutočne vykonanej práci, sme nemohli posúdiť, či bolo možné chyby odhaliť a opraviť prostredníctvom týchto predbežných kontrol.

22. Trustový fond EÚ pre infraštruktúru v Afrike, ktorý riadi Európska investičná banka, je trustový fond, do ktorého prispieva Komisia. GR DEVCO na základe overených a neoverených finančných výkazov fondu schvaľuje najmenej raz ročne vzniknuté výdavky. Finančné výkazy fondu sa zostavujú v súlade s IFRS (24) a obsahujú odhady (25). Neobsahujú teda len skutočne vzniknuté náklady. Okrem toho audítorská správa, ktorú GR DEVCO používa, je správou o finančnom audite, ktorá má poskytnúť audítorské stanovisko k finančným výkazom fondu. Nemá slúžiť na identifikáciu neoprávnených výdavkoch.

23. Pri audite operácií AITF sme zistili vyčísliteľné a nevyčísliteľné chyby súvisiace s používaním odhadov alebo s nedostatkom niektorých kontrol ex ante, ktoré by odhalili neoprávnené náklady pred tým, ako budú schválené.

24. V dvoch oblastiach platobné podmienky obmedzili mieru, v akej boli operácie náchylné na chyby. Prvou oblasťou bola rozpočtová podpora (26). Druhá oblasť zahŕňala prípady, v ktorých sa uplatnil „konceptuálny prístup“ pri projektoch s viacerými darcami, ktoré vykonávajú medzinárodné organizácie (27).

25. Rozpočtová podpora je finančným príspevkom do všeobecného rozpočtu príslušného štátu alebo do rozpočtu štátu určeného na konkrétnu politiku či cieľ. Preskúmali sme, či Komisia dodržala podmienky upravujúce platby v súvislosti s rozpočtovou podporou poskytovanou partnerským krajinám, a či overila, že boli dodržané všeobecné podmienky oprávnenosti (napr. uspokojivé zlepšenia v hospodárení s verejnými financiami) pred vyplatením príspevku.

26. Komisia má však vzhľadom na to, že právne ustanovenia ponechávajú široký priestor na výklad, značnú voľnosť pri rozhodovaní o tom, či boli splnené tieto všeobecné podmienky. Náš audit týkajúci sa riadnosti nemôže siahať za fázu vyplatenia pomoci partnerskej krajine, pretože finančné prostriedky sa potom zlúčia s rozpočtovými zdrojmi prijímateľskej krajiny. Akékoľvek nedostatky v jej finančnom hospodárení, ktoré vedú k zneužitiu finančných prostriedkov na vnútroštátnej úrovni, nebudú v našom audite identifikované ako chyby (28).

27. Pri „konceptuálnom prístupe“, keď sa príspevky Komisie na projekty s viacerými darcami spájajú s príspevkami ostatných darcov a nie sú vyčlenené na konkrétne identifikovateľné položky výdavkov, Komisia sa domnieva, že pravidlá oprávnenosti EÚ boli splnené za predpokladu, že súhrnná suma príspevku zahŕňa dostatočné oprávnené výdavky, ktoré zodpovedajú príspevku EÚ. Tento prístup, používaný Komisiou, sme zohľadnili pri našom testovaní vecnej správnosti (29).

PRIPOMIENKY DVORA AUDÍTOROV ODPOVEDE KOMISIE

28. Pätnásť operácií s viacerými darcami, pri ktorých bol uplatnený „konceptuálny prístup“, a desať operácií rozpočtovej podpory, ktoré sme preskúmali, neobsahovali žiadne chyby. Ak sa z kontrolovanej vzorky vylúčia tieto operácie, odhadovaná chybovosť predstavuje 6,5 % (30).

Výročná správa o činnosti a ďalšie mechanizmy riadenia

29. V každej výročnej správe o činnosti od roku 2012 GR DEVCO vyjadruje výhradu k riadnosti príslušných operácií. Na riešenie nedostatkov vo vykonávaní systému kontroly GR DEVCO bol prijatý akčný plán.

30. Minulý rok sme informovali o uspokojivom pokroku, ktorý sa dosiahol v akčnom pláne z roku 2015. Desať opatrení bolo dokončených, päť bolo čiastočne zrealizovaných a jedno opatrenie prebiehalo.

31. GR DEVCO vo svojom akčnom pláne na rok 2016 stále riešilo vysoko rizikové oblasti: finančné prostriedky v rámci nepriameho hospodárenia prostredníctvom medzinárodných organizácií a granty v rámci priameho hospodárenia. Do marca 2018 bolo desať opatrení dokončených, dve boli čiastočne zrealizované (31) a dve opatrenia stále prebiehali.

32. Do akčného plánu na roku 2017 bolo zaradených šesť nových cielených opatrení. Tieto opatrenia majú napríklad obmedziť chyby vznikajúce z programových odhadov. Patria sem aj zmeny vo vzoroch zmlúv pre dohody o delegovaní a posúdenie pilierov, ktoré odrážajú zmeny v novom nariadení o rozpočtových pravidlách.

33. Systém kontroly GR DEVCO je založený na kontrolách ex ante vykonávaných pred schválením výdavkov vykázaných príjemcami. Aj v tomto roku frekvencia chýb, ktoré sme zistili, vrátane chýb v konečných výkazoch nákladov, ktoré boli predtým predmetom externých audit ex ante a overovania výdavkov, naďalej poukazuje na nedostatky v týchto kontrolách. 33. Koncom marca 2018 bol prijatý revidovaný mandát overovania výdavkov, ktorý by mal prispieť k zlepšeniu vykonávania kontrol ex ante .

Štúdia o zvyškovej chybovosti za rok 2017

34. GR DEVCO vypracovalo v roku 2017 svoju šiestu štúdiu o zvyškovej chybovosti s cieľom odhadnúť mieru chýb, ktoré unikli všetkým riadiacim kontrolám, ktoré majú chybám predchádzať, odhaľovať a opraviť ich v celej jeho oblasti zodpovednosti (32). Už druhý rok po sebe sa v štúdii odhaduje zvyšková chybovosť pod 2 % prahom významnosti stanoveným Komisiou (33).

35. GR DEVCO do svojej VSČ za rok 2017 nezačlenilo časť upozorňujúcu na obmedzenie štúdie o zvyškovej chybovosti týkajúce sa rozsahu preskúmania postupov verejného obstarávania, hoci toto obmedzenie pretrváva. 35. Komisia sa domnieva, že poukázanie na rozsah preskúmania postupov verejného obstarávania ako hlavného rozdielu bolo do určitej miery prehnané, keďže dodávatelia štúdie miery zostatkových chýb preskúmavajú časti postupov verejného obstarávania: overujú hlavné podporné dokumenty (ako je oznámenie o vyhlásení verejného obstarávania, správy z otvárania ponúk, hodnotiace správy, rozhodnutie o zadaní zákazky atď.), ale v metodike miery zostatkových chýb sa nestanovuje opätovné preskúmanie výberového konania (či už na úrovni Komisie alebo na úrovni príjemcu). V niektorých prípadoch sa uvedení dodávatelia môžu na základe odbornej praxe a analýzy rizika rozhodnúť podrobne zanalyzovať celý postup verejného obstarávania.

36. V štúdii o zvyškovej chybovosti za rok 2017 bol počet operácií, v ktorých sa nevykonalo žiadne testovanie vecnej správnosti, pretože dodávateľ sa plne spoliehal na predchádzajúcu kontrolnú prácu (predchádzajúca kontrolná práca), oveľa vyšší (67 % operácií) než v predchádzajúcich štúdiách (pozri rámček 6 ), hoci príručka o zvyškovej chybovosti umožňuje plne sa spoliehať na predchádzajúcu kontrolnú prácu „len za výnimočných okolností“ (34). Vo väčšine operácií v rámci zvyškovej chybovosti vybraných no vzorky na účely nášho prieskumu (35) sme dospeli k záveru, že dodávateľ sa nesprávne alebo bez riadneho odôvodnenia plne spoliehal na predchádzajúcu kontrolnú prácu. Okrem toho chyby zistené pri predchádzajúcej kontrolnej práci neboli extrapolované na netestovaný súbor a v štúdii sa teda predpokladá, že netestovaný súbor neobsahuje chyby. To má vplyv na zvyškovú chybovosť. 36. Pri vypracúvaní miery zostatkových chýb za rok 2017 sa použil odborný úsudok v prípadoch, keď bola dovolená alebo potrebná interpretácia. Po tejto skúsenosti Komisia zváži úpravu metodiky smerom k spoliehaniu sa na predchádzajúcu audítorskú prácu nielen za výnimočných okolností, ak sa uplatňujú medzinárodné štandardy.

37. Okrem výrazne zvýšenej miery spoliehania sa na predchádzajúcu kontrolnú prácu sme pri prieskume našli chyby a nezrovnalosti aj vo výpočte a v extrapolácii jednotlivých chýb. Ide o chyby podobné tým, o ktorých sme informovali v našej výročnej správe o EFR za rok 2014 (36).

38. Komisia riadne nemonitorovala prácu, ktorú vykonával dodávateľ poverený štúdiou o zvyškovej chybovosti, a nemohla teda zabrániť problémom. 38. Na účely podrobného monitorovania pokroku štúdie sa konali pravidelné zasadnutia. Komisia poskytovala dodávateľovi štúdie miery zostatkových chýb usmernenia v rámci obmedzení stanovených absolútnou nevyhnutnosťou jeho nezávislosti a odborného úsudku. Napriek tomu Komisia navrhuje ďalej zlepšiť monitorovanie s cieľom podrobnejšie sledovať osobitné aspekty, ako je počet prípadov úplného spoliehania sa na predchádzajúcu kontrolnú prácu.

Rámček 6 – Trend počtu operácií, pri ktorých sa úplne spoliehalo na predchádzajúcu kontrolnú prácu, 2012 – 2017 Zdroj: Európsky dvor audítorov.

PRIPOMIENKY DVORA AUDÍTOROV ODPOVEDE KOMISIE

Preskúmanie výročnej správy o činnosti za rok 2017

39. Vo vyhlásení o vierohodnosti generálneho riaditeľa GR DEVCO za rok 2016 boli dve výhrady, z ktorých jedna sa týkala grantov v rámci priameho a nepriameho hospodárenia, nepriameho hospodárenia prostredníctvom medzinárodných organizácií, rozvojových agentúr a programových odhadov. Výhrada, zahrnutá vo vyhlásení o vierohodnosti vo VSČ za rok 2017 (37), obsahuje len granty v priamom hospodárení.

40. Táto výhrada vychádza z výsledkov štúdie o zvyškovej chybovosti. Keby sa štúdia o zvyškovej chybovosti riadila tými istými obozretnými zásadami ako v predchádzajúcich rokoch, výsledok štúdie, a teda i vyhlásenia o vierohodnosti, by bol pravdepodobne iný. 40. Uvedená výhrada sa nezakladá len na výsledku štúdie miery zostatkových chýb. Vychádza z analýzy rizika založenej na vypracúvaní vyhlásení o vierohodnosti a zisťovaní miery zostatkových chýb Európskym dvorom audítorov za posledné tri roky. Preto nemožno dospieť k záveru, že preskúmanie prístupu použitého v štúdii miery zostatkových chýb by pravdepodobne viedlo k odlišným výsledkom z hľadiska výhrad. Okrem toho, výhrada zahrnutá vo VSČ za rok 2017 sa skutočne vzťahuje len na granty v rámci priameho hospodárenia, zatiaľ čo v predchádzajúcich rokoch kombinácia mier chybovosti a hodnotenia rizík viedla k výhradám vo viacerých výdavkových oblastiach. To však neznamená, že sa úroveň kontroly znížila. V opise výhrady sa vysvetľuje, že aj keď sa výhrada týka grantov v rámci priameho hospodárenia, opatrenia týkajúce sa iných výdavkových oblastí (t. j. z minulých rokov) budú takisto ďalej pokračovať.

41. GR DEVCO odhadlo celkovú sumu vystavenú riziku pri platbe vo výške 82,96 mil. EUR (38). GR DEVCO odhadlo, že 13,08 mil. EUR (16 %) z tejto sumy bude opravených v rámci jeho kontrol v ďalších rokoch (39).

ZÁVER A ODPORÚČANIA

Záver

42. Celkovo z audítorských dôkazov vyplýva, že účtovná závierka ERF za rozpočtový rok končiaci sa 31. decembra 2017 vyjadruje verne zo všetkých významných hľadísk finančnú situáciu ERF, výsledky operácií, peňažné toky a zmeny čistých aktív za uvedený rozpočtový rok v súlade s ustanoveniami nariadenia o rozpočtových pravidlách a účtovnými pravidlami prijatými účtovníkom.

43. Z audítorských dôkazov celkovo vyplýva, že za rozpočtový rok končiaci sa 31. decembra 2017: a) príjmy ERF neboli ovplyvnené významnou chybovosťou; b) platobné operácie ERF boli ovplyvnené významnou chybovosťou (pozri body 17 až 28). Z nášho testovania operácií vrátane prevzatých upravených výsledkov štúdie o zvyškovej chybovosti vyplýva, že odhadovaná chybovosť je 4,5 % (pozri prílohu 1 ).

44. Pokiaľ ide o štúdiu o zvyškovej chybovosti, konštatujeme, že vzhľadom na menej obozretný prístup dodávateľa a tiež povahu, relevantnosť a objem chýb zistených pri našom prieskume, nie je možné výsledky tohtoročnej štúdie porovnávať s výsledkami získanými v predchádzajúcich rokoch. Zistené nedostatky majú vplyv na výsledky zvyškovej chybovosti za rok 2017 (pozri body 36 až 38). 44. Nie je možné dospieť k záveru, že odlišný prístup by automaticky viedol k odlišnému výsledku z hľadiska miery chybovosti.

45. V súčasnosti existuje nesúlad medzi rozpočtovým procesom (Európsky parlament sa na ňom nepodieľal) a procesom vyvodzovania zodpovednosti (Európsky parlament sa čiastočne podieľa na udelení absolutória) (pozri bod 3 písm. c)). Riziko spojené s týmto nesúladom (umelé každoročné udeľovanie absolutória a absencia rozpočtových právomocí Európskeho parlamentu) by mohlo zmierniť možné budúce začlenenie ERF do všeobecného rozpočtu EÚ.

Odporúčania

46. V prílohe 3 sú uvedené zistenia z kontroly prijatia opatrení na základe štyroch odporúčaní uvedených vo výročnej správe za rok 2014 (40), z ktorých GR DEVCO prijalo (41) odporúčania 1, 2 a 4 v plnom rozsahu. Odporúčanie 3 nebolo podľa nášho názoru realizované, a to na základe nášho prieskumu štúdie o zvyškovej chybovosti za rok 2017 (pozri bod 37). 46. Komisia sa domnieva, že toto odporúčanie sa v plnej miere vykonalo: boli vydané nové verzie metodiky a príručky miery zostatkových chýb, v ktorých sa riešili otázky vznesené Dvorom audítorov.

47. Na základe tohto preskúmania a našich zistení a záverov za rok 2017 Komisii odporúčame, aby od roku 2019:

— Odporúčanie 1: pozorne monitorovala vykonávanie štúdie o zvyškovej chybovosti, najmä aby rozhodnutia o plnom spoliehaní sa na predchádzajúcu kontrolnú prácu boli v súlade s metodikou a boli odôvodnené (pozri bod 36), Komisia prijíma toto odporúčanie. Komisia navrhuje ďalej zlepšiť monitorovanie s cieľom podrobnejšie sledovať osobitné aspekty, ako je počet prípadov úplného spoliehania sa na predchádzajúcu kontrolnú prácu.

— Odporúčanie 2: opäť zverejnila vo VSČ obmedzenia štúdie o zvyškovej chybovosti (pozri bod 35), Komisia prijíma toto odporúčanie.

— Odporúčanie 3: podnikla rozhodné opatrenia na faktické presadenie pokynov ku schvaľovaniu výdavkov, aby nedochádzalo k nadmernému preplácaniu nákladov (pozri rámček 5 ), Komisia prijíma toto odporúčanie a preskúma možnosti objasnenia a presadzovania príslušných pokynov.

— Odporúčanie 4: prijala opatrenia na zabezpečenie toho, aby boli ako výdavky v operáciách AITF schvaľované len tie, ktoré skutočne vznikli (pozri bod 22), Komisia prijíma toto odporúčanie. Komisia prijme opatrenia, aby sa zabránilo schvaľovaniu odhadov uvedených vo finančných výkazoch AITF ako výdavkov.

— Odporúčanie 5: stanovila kľúčový ukazovateľ výkonnosti na monitorovanie starnutia zálohových príspevkov vyplatených do trustových fondov (pozri bod 10), Komisia toto odporúčanie neprijíma. Podľa pravidiel účtovania sa príspevky ERF do trustových fondov EÚ vykazujú v ročnej účtovnej závierke ERF. Každoročne sa monitorujú a kontrolujú. Okrem toho sa absorpčné obdobie RAL trustových fondov EÚ, ktoré má priamy vplyv na starnutie týchto príspevkov, monitoruje v reálnom čase prostredníctvom kľúčového ukazovateľa výkonnosti 4 [Absorpčná kapacita nesplatených záväzkov (RAL)]. Komisia sa preto domnieva, že starnutie príspevkov ERF do trustových fondov EÚ sa náležite monitoruje a že vytvorenie dodatočného kľúčového ukazovateľa výkonnosti nie je potrebné.